་ལོངས་སྤྱོད་ཟད་མི་ཤེས་པའི་ནམ་མཁའ་མཛོད་ལ་
ངའ་བརྙེས་པར་གྱུར། ཅེས་དམིགས་པ་གསལ་བའི་ངང་ནས། ཨོཾ་དེ་བཱ་མི་ཉི་རཱ་ཛཱ་ས་མ་
ཁམས་གསུམ་གྱི་སྣོད་བཅུད་ལེགས་ཚོགས་ཐམས་ཅད་སིདྡྷི་ཧཱུཾ་ཛཿ ཛཿ ཞེས་བརྒྱ་སྟོང་སོགས་
བཟླ། མཐར་ཡིག་བརྒྱ་བརྗོད། སྒྲུབ་པའི་རྟགས་མཚན་སོགས་གཞན་ནས་འབྱུང་བ་ལྟར་ཤེས་པར་བྱ། གཏོར་མ་
བསང་སྦྱངས། སྟོང་བའི་ངང་ལས་བྷཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་
ཨཱཿཧཱུཾ་འོད་དུ་ཞུ་བ་ལས་བྱུང་བའི་གཏོར་མ་ཁ་དོག་དྲི་རོ་ནུས་པ་ཕུན་སུམ་ཚོགས་པ་ཟག་
་རྒྱ་མཚོ་ཆེན་པོ༽
འབྲུ་གསུམ་ལན་གསུམ་བརྗོད་དེ་བྱིན་
གྱིས་བརླབས། ལྷ་གཉན་ཆེན་པོ་ཡུམ་སྲས་འཁོར་དང་བཅས་པའི་ལྗགས་འོད་ཟེར་གྱི་སྦུ་
གུས་གཏོར་མའི་བཅུད་ཐམས་ཅད་དྲངས་ཏེ་གསོལ་བར་གྱུར། ཨོཾ་དེ་བཱ་མི་ཉི་རཱ་ཛཱ་ས་པཱ་རི་
ཝ་ར་ཨི་དཾ་བ་ལིང་ཏ་བཏགས་པ་ལན་བདུན་དང་། ༀ་བྷུ་མི་བ་ཏི་ས་པཱ་རི་ཝཱ་ར་ཨི་དཾ་བ་ལིང་ཏ་
སོགས་ལན་གསུམ་གྱིས་ཕུལ། ༀ་མ་ཧཱ་དེ་བཱ་ནི་དྷི་བ་ཏི་ས་པཱ་རི་ཝཱ་ར་ཨགྷཾ་སོགས་དང་། ནང་མཆོད་
ཕུལ། མཆོད་སྦྱིན་གཏོར་མ་འདི་སྣོམས་ལ། ། ཞེས་པ་ནས། ཡིད་ལ་འདོད་པ་ཀུན་འགྲུབ་ཤོག །
བསྟོད་པ་ནི། ཧཱུཾ་གནམ་ས་དབང་བྱེད་སྲིད་གསུམ་ཁ་ལོ་བསྒྱུར། ། རྫུ་འཕྲུལ་སྟོབས་ཀྱིས་
སྟོང་གསུམ་གློག་ལྟར་མྱུར། ། བསམ་འཕེལ་ནོར་ལྟར་དགོས་འདོད་ཀུན་སྩོལ་བའི། ། ལྷ་
གཉན་ནོར་ལྷ་ཆེན་པོར་བདག་བསྟོད་དོ། ། དགྲ་བགེགས་དཔུང་འཇོམས་ཆེ་དགུ་དབང་
བསྡུ་ཞིང་། ཚེ་དཔལ་ནོར་སྟེར
་ཟས་ནོར་
དཔལ་ནོར་སྟེར་གནག་རྟ་ལུག་རྣམས་སྤེལ། ། ཁམས་གསུམ་ཟས་
ལོངས་སྤྱོད་མྱུར་འགུགས་པའི། འགུགས་པའི། ། སྲས་གཉན་ཐོ་རེ་རྒྱལ་ལ་བདག་བསྟོད་དོ། ། མཚར་སྡུག་
ལང་ཚོ་མཛེས་པའི པའི་མ་མ་ཆེ། ། སྣོད་བཅུད་དཔལ་གཡང་འགུགས་པའི་སྨན་བཙུན་
367

ནག་པོ་ཆེན་པོ་གུར་གྱི་གསོལ་འདེབས་སོགས་སྣ་ཚོགས་པའི་སྐོར།
འབུམ། ། མིག་རྣོ་མངོན་ཤེས་མངའ་ཐང་བུ་ནོར་སྟེར། ། ལེ་གུ་ཡུམ་གཉན་ཚོགས་ལ་
བདག་བསྟོད་དོ། ། འཕྲིན་ལས་སྣ་ཚོགས་ཚུལ་བཞིན་སྒྲུབ་པ་དང་། ། ནོར་ཕྱུགས་སྐྱོང་ཞིང་
མི་ཟད་ནམ་མཁའ་མཛོད། ། ཅི་འདོད་སྩོལ་མཛད་བཀའཉན་འཁོར་ཚོགས་ལ། ། རབ་
གུས་བསྟོད་པས་གང་བསམ་ཆར་ལྟར་ཕོབ། ། མདོ་སྔགས་ཐུབ་བསྟན་སྤྱི་དང་ཁྱད་པར་
དུ། ། དགེ་ལྡན་རིང་ལུགས་མཚུངས་མེད་གདུགས་དཀར་ཆེ། ། དབུ་འཕང་སྲིད་པའི་བླ་ན་
མངོན་འཕགས་པའི། ། འཕྲིན་ལས་ལྷུན་འགྲུབ་སྟོབས་རྩལ་དཔུང་སྐྱེད་ཅིག ། བསྟན་འདི་
འཁོར་ལོ་གསུམ་གྱིས་སྐྱོང་མཛད་པའི། ། དམ་པའི་སྐྱེས་མཆོག་དགེ་འདུན་འདུས་ཚོགས་
བཅས། ། དྲེགས་ལྡན་ཆེ་དགུ་ཀུན་གྱིས་མངོན་མཆོད་ཅིང་། ། མཁོ་དགུའི་མཐུན་རྐྱེན་
ལྷུན་གྱིས་གྲུབ་པར་མཛོད། ། ཁྲིམས་ལྡན་འདུས་ཚོགས་དབྱར་གྱི་མཚོ་བཞིན་འཕེལ། །
བཤད་སྒྲུབ་བྱ་བ་ཡར་ངོའི་ཟླ་བཞིན་རྒྱས། ། ཆོས་སྲིད་ལེགས་ཚོགས་དབྱར་གྱི་ཆར་སྤྲིན་
བཞིན། ། འཕེལ་རྒྱས་འདོད་དགུའི་འཕྲིན་ལས་མ་གཡེལ་ཞིག ། བདག་ཅག་རྒྱུ་སྦྱོར་མི་
ནོར་འཁོར་དང་བཅས། ། གཞི་ལམ་བྱེས་གསུམ་གང་དུ་འགྲོ་སྡོད་ཀྱང་། ། ཉིན་གསུམ་བྱ་
ར་མཚན་གསུམ་མེལ་ཚེ་དང་། ། སྐྱེལ་བསུ་སྡོང་གྲོགས་ལུས་གྲིབ་བཞིན་དུ་མཛོད། ། རྒྱལ་
བློན་བཙུན་མོ་ཡུལ་འཁོར་མངའ་འབངས་བཅས། ། བསམ་སྦྱོར་ལོག་ལྟའི་མི་དང་མི་མིན་
དཔུང་། ། མ་ལུས་མཐུ་སྟོབས་རྩལ་གྱིས་ཐོགས་མེད་དུ། དབང་དུ་འདུ་ཞིང་ཟིལ་གྱིས་
གནོན་པར་མཛོད། ། ཕ་མས་བུ་ཚ་བཞིན་དུ་བརྩེ་གདུང་དང་། ། ཡོ་སྲོང་འགྱེལ་སློང་ཆད་
མཐུད་བརྗེད་པ་བསྐུལ། ། ཕྱི་ནང་དགྲ་གདོན་མི་འདོད་རྐྱེན་ངན་ཀུན། ། ཞི་ཞིང་བདེ་སྐྱིད་
ཡར་ཟླ་ལྟར་འཕེལ་མཛོད། ། དཔལ་ལྡན་བླ་མའི་སྐུ་ཚེ་མཛད་འཕྲིན་རྒྱས། ། བསྟན་པའི་
སྦྱིན་བདག་མངའ་ཐང་རིགས་རྒྱུད་འཕེལ། ། འཇིག་རྟེན་རྒུད་པའི་མུན་ཚོགས་ཀུན་ཞི་
ནས། ། དགེ་ལེགས་འོད་སྣང་ཕྱོགས་བཅུར་འབར་བར་མཛོད། ། ཕྱྭ་གཡང་འགུག་པ་ནི། ཕྱྭ་རྟེན་
རིན་པོ་ཆེ་དང་འབྲུ་དར་བཟའ་བཅུད་སོགས་རྟེན་འབྲེལ་གྱི་རྫས་ཅི་འབྱོར་བཤམས། ། མདའརྒོད་སྒྲོ་མ་ལ་མེ་
ལོང་དང་དར་དམར་པོ་ཁ་ཚར་མ་ཉམས་པ་གཙོ་བོར་གྱུར་པའི་དར་ཚོན་སྣ་ལྔ། གསེར། གཡུ། མུ་ཏིག བྱུ་རུ། མུ་
368

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼སྤྲི༽
མེན་བཅས་པ་བཏགས་པ་གཡབ་ཅིང་། ཧྲཱིཿ དངོས་གྲུབ་ཆར་འབེབས་རྩ་བརྒྱུད་བླ་མ་དང་། ། ཡི་
དམ་དཀྱིལ་འཁོར་བསྟན་སྲུང་རྒྱ་མཚོའི་ཚོགས། ། མྱུར་མགྱོགས་དབང་གི་ལྷ་གཉན་
འཁོར་བཅས་ཀྱི། ། གསང་གསུམ་རོལ་པའི་བྱིན་ཆེན་དེང་འདིར་ཕོབ། ། བདག་ཉིད་ལྷ་ཡི་
ཐུགས་ཀའི་འོད་ཟེར་གྱིས། ། བང་མཛོད་གཏེར་གྱི་ལྷ་ཚོགས་རྒྱུད་བསྐུལ་ཏེ། ། རབ་འབར་
འོད་ཟེར་ལྕགས་ཀྱུ་ཞགས་པའི་དབྱིབས། ། དབང་སྡུད་ཕོ་ཉ་ཉི་ཟེར་རྡུལ་ལྟར་འཁྲིགས། །
སྲིད་གསུམ་དྲེགས་དགུ་ཡོངས་ཀྱི་སྙིང་གར་བཏབ། ། ཞགས་པའི་བཅིངས་ཤིང་ཕོ་ཉས་
དབང་མེད་བསྒུལ། ། ཚེ་བསོད་དབང་ཐང་དཔལ་འབྱོར་སྣོད་བཅུད་ཀྱི། ། བཀྲག་མདངས་
གཟི་བརྗིད་ཕྱྭ་གཡང་དཔལ་འབྱོར་བཅས། ། ཐོགས་མེད་དབང་བསྡུས་རྟེན་དང་རྫས་ལ་
བསྟིམ། ། འཇིག་རྟེན་འཇིག་རྟེན་འདས་པའི་ཕྱྭ་གཡང་ཀུན། ། ཆར་ལྟར་བབ་ཅིང་མཚོ་
ལྟར་འཁྱིལ་བ་ཡིས། ། ཕུན་ཚོགས་དབྱར་གྱི་དུས་སྟོན་རྒྱས་པར་གྱུར། ། ཀྱཻ་རྨད་བྱུང་
བསོད་ནམས་མཐུ་དཔལ་བཙན་པོ་ཡིས། ། ལྷ་སྲིན་སྡེ་བརྒྱད་དྲེགས་པའི་ཁ་ལོ་བསྒྱུར། །
སྲིད་གསུམ་ཕྱྭ་གཡང་ནོར་གྱི་མངའབདག་ཆེ། ། མཐུ་ལྡན་གཉན་རྒོད་དཔའབོ་འཁོར་
བཅས་དགོངས། ། རིག་འཛིན་གྲུབ་དབང་བརྒྱུད་པར་བཅས་པ་དང་། ། དཔལ་ཆེན་མཐུ་
སྟོབས་དབང་ཕྱུག་དཀྱིལ་འཁོར་ལྷའི། ། དམ་ཚིག་རྡོ་རྗེའི་རྒྱ་ལས་མ་འདའ་བར། ། མྱུར་
མགྱོགས་མཐུ་རྩལ་དབྱུང་བའི་དུས་ལ་བབས། ། ཁྱད་པར་དཀར་མིན་ལས་ཀྱིས་བསྐྱེད་
པའི་འབྲས། ། དབུལ་འཕོང་སྡུག་བསྔལ་གྱིས་གཙེས་འགྲོ་རྣམས་ལ། ། བརྩེ་བའི་ཐུགས
ཀྱིས་མཁོ་དགུའི་ནོར་གྱི་ཆར། ། མྱུར་དུ་འབེབས་པའི་འཕྲིན་ལས་ཐོགས་མེད་སྒྲུབས། །
སྲིད་ཞིའི་གཡང་གི་མངའ་བདག་གཉན་གྱི་རྗེ། ། ཟས་ནོར་རྐང་འགྲོའི་དཔལ་སྟེར་ལྷ་ཡི་
སྲས། ། ཚེ་དཔལ་རིགས་རྒྱུད་སྤེལ་མཛད་མ་མ་ཆེ། ། གཏེར་བདག་གཉན་འཁོར་བྱེ་བ་
འབུམ་སྡེའི་དཔུང་། ཀུན་ཀྱང་མཐུ་སྟོབས་ནུས་པའི་དཔུང་སྐྱེད་ལ། ། སྤྲུལ་བའི་ཕོ་ཉའི་
ཚོགས་ཀྱིས་སྟོང་གསུམ་ཁོངས། ། མྱུར་མགྱོགས་དབང་གི་གློག་ཞགས་ཆེར་གཡོས་ལ། །
མཁོ་དགུའི་ཕུན་ཚོགས་འགུགས་པའི་ལས་མཛོད་ཅིག ། བླ་མ་ལྷ་ཡི་བྱིན་རླབས་དྲོད་
369

ནག་པོ་ཆེན་པོ་གུར་གྱི་གསོལ་འདེབས་སོགས་སྣ་ཚོགས་པའི་སྐོར།
ཆགས་པའི། ། མཐོ་རིས་རྟེན་བཟང་ཀུན་དགའི་སྐྱེད་མོས་ཚལ། ། འཆི་མེད་ཚེ་དཔལ་
འདབ་སྟོང་བཞད་པའི་གཡང་། ། དེ་རིང་གནས་འདིར་དབྱར་གྱི་སྤྲིན་བཞིན་ཁུག ། སྔོན་
བསགས་བསོད་ནམས་ཡངས་པའི་གཤོང་བུ་རུ། ། ཆོས་མཐུན་ལོངས་སྤྱོད་འཛད་མེད་
འཁྱིལ་བའི་མཚོ། ། མཆོད་སྦྱིན་རླབས་གྱི་ཕྲེང་བས་བརྒྱན་པའི་གཡང་། ། དེ་རིང྾། །
དཔའ་མཛངས་བརྟུལ་ཕོད་ཡོན་ཏན་རྒྱན་ལྡན་པའི། ། ཡ་རབས་རིགས་རྒྱུད་སྐར་ཚོགས་
ལྟར་བཀྲ་ཞིང་། ། དབང་ཐང་རླུང་རྟ་དགུང་དང་མཉམ་པའི་གཡང་། ། དེ་རིང྾། ། སྟེང་
ཕྱོགས་ལྷ་ཡི་མངའ་ཐང་ལོངས་སྤྱོད་དང་། ། འོག་ཕྱོགས་ཀླུ་ཡི་རིན་ཆེན་གཏེར་གྱི་མཛོད། །
བར་ན་མི་ཡི་བཙན་ཕྱུག་ནོར་རྫས་ཀུན། ། དེ་རིང྾། ། ཆོས་སྲིད་ཡོན་ཏན་དཔལ་གྱིས་
སྙེམས་ལྡན་པའི། ། བླ་མ་དགེ་བཤེས་རྒྱལ་བློན་ཁྱིམ་བདག་དང་། ། འབྱོར་ལྡན་ཕོ་མོ་
དམག་མི་བྲན་གཡོག་སོགས། ། དེ་རིང྾། ། ཁྱིམ་དུ་རིན་ཆེན་དར་ཟབ་མཛོད་དུ་
གཏམས། ། རོ་བརྒྱའི་བཟའ་བཅའ་བཏུང་བ་འཛད་མེད་གཏེར། ། སྒོ་ན་རྟ་ཕྱུགས་རི་ཀླུང་
གང་བའི་གཡང་། ། དེ་རིང྾། ། བསྟན་འགྲོའི་སྤྱི་དགྲ་རྣལ་འབྱོར་སྒོས་དགྲ་སོགས། ། ལོག་
པར་འཁུ་བའི་དཔུང་ཚོགས་སྡེ་དང་བཅས། ། རྨེག་མེད་ཆེམ་ལ་འབེབས་པའི་མཐུ་རྩལ་
གཡང་། ། དེ་རིང྾། ། གནོད་བྲལ་རྩི་བཅུད་ལོ་འབྲས་རྟག་པར་སྨིན། ། ཕ་རོལ་ཟིལ་
གནོན་གཟི་བརྗིད་སྟོབས་དང་ལྡན། ། བྱ་བ་གང་བརྩམས་ལམ་དུ་འགྲོ་བའི་གཡང་། ། དེ་
རིང྾། ། མདོར་ན་སྟེང་འོག་ཕྱོགས་བཞི་མཚམས་བཞི་ནས། ། སྣང་སྲིད་ཡིད་མཐུན་
དངོས་པོ་མ་ལུས་པ། ། སྐད་ཅིག་ཙམ་གྱིས་ཐོགས་མེད་འདིར་ཁུག་ལ། ། བཀྲ་ཤིས་བྱིན་
ཆགས་གནས་འདིའི་ཕྱི་ནང་ཀུན། ། ཕྱྭ་གཡང་ལོངས་སྤྱོད་ཚོགས་ཀྱིས་སྤྲིན་ལྟར་
གཏམས། ། ཆར་ལྟར་བབ་ཅིང་མཚོ་ལྟར་འཁྱིལ་བ་ཡིས། ། ཆོས་སྲིད་ལེགས་ཚོགས་ཡར་
ངོའི་ཟླ་བ་ལྟར། ། གོང་འཕེལ་འཕྲིན་ལས་སྒྲུབས་ཤིག་ས་མཱ་ཡ། ། ཞེས་དང་། གཞན་ཡང་དམ་པ་
གོང་མས་མཛད་པའི་ཕྱྭ་གཡང་འགུགས་པའི་ཚིགས་བཅད་ཅི་རིགས་ཀྱང་བརྗོད། མཆོད་བསྟོད་ཡིག་བརྒྱ་བཟོད་
གསོལ། བདག་བསྐྱེད་ཉེར་བསྡུ་སྨོན་ཤིས་སོགས་བྱ། དེ་ལྟ་བུའི་རིམ་པས་དངོས་ཉམས་རྨི་ལམ་ཅི་རིགས་པར་
370

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼སྤྲི༽
སྒྲུབ་པའི་རྟགས་མ་ཐོན་གྱི་བར་སྒྲུབ་ཅིང་། ཐུན་རྗེས་མར་ཡང་ཚོགས་མཆོད་གཡང་འབོད་སོགས་རྒྱས་པར་བྱས་
ཏེ། གཏེར་སྒྲོམ་སྤོས་རིལ་སོགས་བཀུར་སྟི་དང་བཅས་བང་མཛོད་ཀྱི་ཕུག་སོགས་སུ་སྤྱན་དྲངས།
སྟག་གཟིག་གི་
པགས་པས་གཡོགས་པའི་སྟེགས་ལ་འབྲུ་དཀར་གྱི་གཡུང་དྲུང་བྲིས་པའི་སྟེང་དུ་བཞུགས་སུ་གསོལ། མདུན་དུ་
གོང་དུ་བཤད་པའི་མདའ་འཕང་གི་རྟེན་དང་མཆོད་གཏོར་སྤྱན་གཟིགས་བཅས་བཀོད་པ་མཛེས་པར་བཤམས་
ཏེ། མཆོད་རྫས་རྣམས་ནམ་མཁའ་མཛོད་ཀྱི་སྔགས་རྒྱའི་བྱིན་གྱིས་བརླབས་ནས་མཆོད་བསྟོད་མདོར་བསྡུས་
དང་། སླར་ཡང་འཕྲིན་བཅོལ་གཡང་འབོད་ཅི་རིགས་བྱ། ཡིག་བརྒྱ་ལན་གསུམ་བརྗོད། ལྷ་གཉན་ནོར་གྱི་
དབང་ཕྱུག་འཁོར་བཅས་རྣམས། ། འདོད་དགུའི་ནོར་གྱིས་གང་བའི་བང་མཛོད་འདིར། །
རྟེན་དང་གཉིས་མེད་བརྟན་པར་ལེགས་བཞུགས་ནས། ། མཁོ་དགུའི་དངོས་གྲུབ་ཆར་དུ་
བསྙིལ་བར་མཛོད། ། ཨོཾ་སུ་པྲ་ཏིཥྛ་བཛྲ་ཡེ་སྭཱ་ཧཱ། ཞེས་བརྟན་བཞུགས་བྱ་ཞིང་། བཀྲ་ཤིས་ཀྱི་ཚིགས་
སུ་བཅད་པ་མང་དུ་བརྗོད་དེ་མེ་ཏོག་གི་ཆར་དབབ་བར་བྱའོ། ། དེ་ལྟར་སྒྲུབ་པས་ཟས་ནོར་ལོངས་སྤྱོད་འདོད་
དགུའི་གཏེར་ཆེན་པོའི་དངོས་གྲུབ་བསྩལ་བར་འགྱུར་བས་སྔར་བྱས་ཀྱི་གཏང་རག་དང་སླད་ཀྱི་འཕྲིན་ལས་
བཅོལ་ཕྱིར་དུས་དུས་སུ་མཆོད་གཏོར་དང་འཕྲིན་ལས་བཅོལ་བ་ལ་འབད་པར་བྱའོ། ། སྨྲས་པ། སྲིད་གསུམ་
ནོར་གྱི་དབང་ཕྱུག་གཉན་རྒོད་ཆེའི། ། འཕྲིན་ལས་ཆུ་འཛིན་སྟུག་པོ་ཉེར་བསྐུལ་ཏེ། །
འཛད་མེད་མཁོ་དགུའི་གྲུ་ཆར་འདོད་འཇོ་བའི། ། མྱུར་མགྱོགས་ལས་རིམ་དབྱར་སྐྱེས་
དབྱངས་བཞིན་བསྒྲགས། ། ཆོག་ཤེས་དང་བྲལ་བརྣབ་སེམས་ཙམ་མིན་པར། ། བསྟན་འགྲོའི་
དོན་ཆེན་སེམས་པའི་རྣལ་འབྱོར་བས། ། རྣམ་དག་དམ་ཚིག་ལྷག་བསམ་ལྟ་བའི་གདེང་། །
བསྙེན་སྒྲུབ་ལས་སྦྱོར་ཚད་དུ་འཁྱོལ་བ་ཡིས། ། འཁོར་འདས་ལྷ་སྲུང་གང་ཞིག་བསྐུལ་ན་
ཡང་། ། མི་ཟད་གཏེར་གྱི་དངོས་གྲུབ་སྩོལ་ནུས་པས། ། དད་བརྩོན་བློ་གྲོས་རྩལ་དང་ལྡན་
པ་དག ། ལས་སྦྱོར་འགྲུབ་པའི་འཕྲུལ་གསང་ཤེས་པར་བྱ། ། འདི་བྲིས་དགེ་བས་རྒྱལ་བའི་
བསྟན་པ་དང་། ། འགྲོ་བའི་བདེ་སྐྱིད་བརྟན་གཡོའིལེགས་ཚོགས་ཀུན། ། ཡང་ངོའི་ཟླ་
བཞིན་གོང་དུ་འཕེལ་གྱུར་ཏེ། ། རྫོགས་ལྡན་གསར་བའི་དུས་སྟོན་ངོམ་པར་ཤོག ། ཅེས་
གཉན་རྗེ་ལེགས་བྱིན་དབང་གི་རྒྱལ་པོ་ལ་བརྟེན་ནས་ནོར་གྱི་དངོས་གྲུབ་སྒྲུབ་པའི་ཆོ་ག་འདོད་དགུའི་གཏེར་
371

ནག་པོ་ཆེན་པོ་གུར་གྱི་གསོལ་འདེབས་སོགས་སྣ་ཚོགས་པའི་སྐོར།
མཛོད་འབྱེད་པའི་ལྡེ་མིག་ཅེས་བྱ་བ་འདི་ནི། ལྷ་འདིར་གསོལ་མཆོད་བསྙེན་སྒྲུབ་ལྷུར་ལེན་པ་འགའ་ཞིག་ནས་
བསྐུལ་ཞིང་། བསྟན་འགྲོ་སྤྱི་སྒོས་ལ་ཡང་ཕན་པར་མཐོང་སྟེ། ༧རོང་པོ་ཆོས་རྗེའི་སྤྲུལ་མིང་འཛིན་པ་མི་བསྐྱོད་རྡོ་
རྗེས་གྲུབ་དབང་དམ་པ་སྔ་མ་རྣམས་ཀྱིས་མཛད་པ་ལ་གཞི་བྱས་ཏེ་བཀོད་བ་